section_heading: Povijest
paragraph_text: Do početka 17. stoljeća, župa je bila sporadično naseljena. Tada započinje organizirano naseljavanje Ulstera od strane Velike Britanije. Kolonisti su bili iz područja Engleske i Škotske i po svojoj vjeroispovijesti anglikanci i prezbiterijanci. Irske obitelji su postupno bile protjerivane iz plodnoga područja rijeke Lagan u močvarno područje zapadnoga dijela Dún an nGalla. Većina iseljenika nije mogla dalje od Gaoth Dobhaira. Prvi engleski i škotski naseljenici su uglavnom naseljavali područja uz obalu ili na otocima i to u gusto zbijenim naseljima.